Source: https://www.lidl.sk/sk/o-nas/ochrana-osobnych-udajov-a-impressum
Timestamp: 2020-07-09 13:59:26+00:00
Document Index: 2732085

Matched Legal Cases: ['§ 13', '§ 13', '§ 21', '§ 22', '§ 23', '§ 26']

Ďakujeme Vám za používanie našej aplikácie Lidl App (ďalej len „aplikácia“) a Váš záujem o naše Vyhlásenie o ochrane osobných údajov. Boli by sme radi, keby ste sa pri používaní našej aplikácie cítili dobre a bezpečne a aby ste náš spôsob zabezpečenia ochrany osobných údajov považovali za ukazovateľ kvality a starostlivosti o zákazníka.
Nasledujúce ustanovenia o ochrane osobných údajov Vám poskytnú informácie o spôsobe a rozsahu spracovania Vašich osobných údajov spoločnosťou Lidl Slovenská republika, v.o.s., so sídlom Ružinovská 1/E, 82102 Bratislava, IČO: 35793783, zapísaná v Obchodnom registri Okresného súdu Bratislava I., oddiel Sr, vložka č. 1160/B (v súvislosti s týmto vyhlásením o ochrane údajov sa tiež označuje ako „Lidl“, „my“ alebo „nás“). Osobné údaje sú informácie, ktoré sú, resp. môžu byť, priamo alebo nepriamo priradené k vašej osobe. Ako právny základ na ochranu osobných údajov slúži v prvom rade Nariadenie Európskeho parlamentu a Rady (EÚ) 2016/679 (ďalej „GDPR“) a zákon č. 18/2018 Z.z. o ochrane osobných údajov.
Spracovanie osobných údajov spoločnosťou Lidl Slovenská republika, v.o.s., pri používaní našej aplikácie možno v zásade rozdeliť do troch kategórií:
Po stiahnutí našej aplikácie sa požadované informácie prenesú do príslušného obchodu s aplikáciami.
Na poskytnutie rôznych funkcií, napr. ak chcete nájsť predajne spoločnosti Lidl vo Vašej oblasti, naša aplikácia vyžaduje prístup k rôznym funkciám a senzorom vo vašom mobilnom zariadení.
Pri používaní našej aplikácie sú medzi Vašim zariadením a naším serverom vymieňané rôzne informácie. Môžu to byť aj osobné údaje. Informácie získané týmto spôsobom sa okrem iného zvyčajne používajú:
na optimalizáciu našej aplikácii,
na zobrazenie reklamy v prehliadači Vášho koncového zariadenia alebo prostredníctvom tzv. Push notifikácií.
Stiahnutie našej aplikácie z príslušného obchodu s aplikáciami
Pri stiahnutí našej aplikácie príslušný prevádzkovateľ obchodu s aplikáciami (Apple App Store alebo Google Play) automaticky spracuje nasledovné údaje:
Používateľské meno v obchode s aplikáciami,
E-mailovú adresu uloženú v obchode s aplikáciami,
Zákaznícke číslo Vášho účtu v obchode s aplikáciami,
Čas stiahnutia,
Platobné informácie a
Individuálny kód zariadenia.
Nemáme žiaden vplyv na toto získavanie a spracovanie údajov a nenesieme zaň žiadnu zodpovednosť. Ďalšie informácie o tomto spracovaní údajov nájdete v informáciách o ochrane údajov príslušných prevádzkovateľov obchodov s aplikáciami:
Používanie našej aplikácie
Účely spracovania osobných údajov/právne základy:
Pri používaní našej aplikácie sa vo Vašom koncovom zariadení automaticky a bez vášho pričinenia na náš server prenesú nasledovné informácie:
zariadenie, v ktorom ste spustili našu aplikáciu,
IP adresa Vášho mobilného zariadenia,
požiadavka klienta,
kód odpovede http,
použitá verzia aplikácie.
Vyššie uvedené údaje sa zároveň dočasne uložia do pamäte v tzv. Log-files súboroch (protokolové súbory) na nasledujúce účely:
Ochrana našich systémov,
Analýza a riešenie chýb,
Predchádzanie zneužívaniu alebo podvodnému konaniu.
Právnym základom pre spracovanie IP adresy je článok 6 ods. 1 písm. f) GDPR (§ 13 ods. 1 písm. f) zákona č. 18/2018 Z.z. o ochrane osobných údajov). Náš oprávnený záujem vyplýva z vyššie uvedených účelov spracovania osobných údajov.
Doba uchovávania/ Kritériá na stanovenie doby uchovávania:
Údaje sa uchovávajú po dobu štrnástich dní a potom sa automaticky vymažú.
Prístup k funkciám a senzorom vo Vašom mobilnom zariadení
Ak ste súhlasili s geolokáciou prostredníctvom dialógového okna „Povoliť autorizáciu“ pri používaní našej aplikácie alebo v nastaveniach Vášho mobilného zariadenia, pomocou tejto funkcie Vám môžeme ponúknuť jednotlivé služby súvisiace s Vašou aktuálnou polohou. Týmto spôsobom spracúvame Vašu polohu na základe GPS a siete, najmä ako súčasť funkcie „Vyhľadávanie predajní “, aby sme Vám mohli ukázať najbližšie predajne.
Fotografie / médiá / súbory vo Vašom mobilnom zariadení / obsahu pamäte USB (čítanie, zmena, mazanie)
Ak si vytvoríte nákupný zoznam alebo nákupný košík pomocou našej aplikácie, tieto sa uložia priamo do pamäte mobilného zariadenia alebo na pripojené úložné médium v závislosti od umiestnenia aplikácie a dostupného úložného priestoru.
Fotoaparát (vyhotovenie fotografií a videí)
Fotoaparát (kamera) vášho mobilného zariadenia sa používa na skenovanie QR kódov a ako súčasť funkcie rozpoznávania obrázkov a spätnej väzby (podrobnosti nájdete v odsekoch 5 a 8.1).
Naša aplikácia používa Wi-Fi pripojenie Vášho mobilného zariadenia na nadviazanie spojenia s internetom.
Ostatné funkcie zariadenia alebo senzory zariadenia
Prístupom k ďalším funkciám a senzorom Vášho mobilného zariadenia je naša aplikácia obzvlášť schopná získavať údaje z internetu a spracovávať chybové hlásenia. Okrem toho to tiež umožňuje spustiť našu aplikáciu pri zapnutí a deaktivovať tzv. „spánkový režim“ zariadenia. Nakoniec, ak ste dali súhlas, naša aplikácia Vám môže zasielať tzv. Push notifikácie, aby Vás informovala o aktuálnych ponukách a propagačných akciách.
Právnym základom pre spracovanie údajov o Vašej polohe je Váš súhlas, udelený v súlade s článkom 6 ods. 1 písm. a) GDPR (§ 13 ods. 1 písm. a) zákona č. 18/2018 Z.z. o ochrane osobných údajov).
Po vypnutí/ukončení našej aplikácie sa Vaše údaje o polohe odstránia.
Analýza používania a reklama
Za účelom zlepšenia funkcií našej aplikácie, ako aj našich služieb a ich reklamy, vytvárame pseudonymizované profily používania, aby sme posúdili správanie pri používaní aplikácie, za predpokladu, že s týmto spracovaním vyjadríte súhlas. Právnym základom je článok 6 ods. 1 a) GDPR. Na analýzu používania a reklamu využívame nasledovné služby:
Na základe Vášho súhlasu používa táto aplikácia na analýzu správania pri používaní aplikácie nástroj Google Analytics, službu spoločnosti Google LLC („Google“). Google spracúva nasledujúce informácie:
mobilné zariadenie, na ktorom spustíte našu aplikáciu,
Tieto informácie sú použité na:
vyhodnotenie používania našej aplikácie,
zostavovanie správ o aktivitách aplikácie,
poskytovanie ďalších služieb spojených s používaním aplikácie a internetu na účely prieskumu trhu a dizajnu týchto webových stránok v súlade s požiadavkami.
IP adresy sú anonymizované, takže nie je možné žiadne priradenie IP adresy ku konkrétnej osobe (tzv. „maskovanie IP“). Svoj súhlas s použitím Google Analytics môžete kedykoľvek s účinkom do budúcnosti odvolať v menu v časti „Právne upozornenia / Tracking“.
Táto aplikácia používa funkciu „Google Signale“ na rozšírenie štatistických prehľadov vytvorených v službe Google Analytics o vyhodnotenie tokov návštevníkov medzi zariadeniami. Google Signale sa používa iba pre používateľov, ktorí sú prihlásení k v účte Google a ktorí majú aktivovanú možnosť personalizácie reklamy v Google účte. Google Signale nám neposkytuje žiadne detailné informácie o konkrétnych jednotlivcov ani možnosť, ako jednoznačne identifikovať Vás alebo zariadenie, ktoré používate. Ak chcete túto funkciu deaktivovať sami, môžete ju nastaviť vo svojom účte Google. Viac informácií o tom, ako prispôsobiť nastavenia reklamy Google, nájdete na adrese https://support.google.com/ads/answer/2662856. Ďalšie informácie o Google Signale nájdete na adrese https://support.google.com/analytics/answer/7532985?hl=sk.
Súhlas s používaním signálov Google môžete kedykoľvek odvolať v položke ponuky „Právne informácie/Tracking“ tejto aplikácie s účinkom do budúcnosti.
V rámci tejto aplikácie sa v prípade Vášho súhlasu sa používa A/B Testing, Analytics, Cloud Messaging, Crashlytics, Dynamic Links, In-App Messaging, Performance, Predictions a Remote Config, analytické služby poskytované spoločnosťou Google LLC ("Firebase"), ktoré, okrem iného, slúžia na analýzu používania aplikácie. Keď si nainštalujete Lidl Plus, Firebase zaznamenáva, kedy a ako dlho sa aplikácia používa, ktoré stránky aplikácie sa zobrazujú, na ktoré funkcie sa kliklo a aký obsah sa zobrazuje. To nám pomôže pochopiť, ako pracujete s našou aplikáciou. Okrem toho, na základe správania používateľa, môžeme aplikáciu neustále vylepšovať a poskytovať Vám relevantnejšie ponuky / služby. Okrem toho môžeme vykonávať niekoľko testov aplikácií paralelne a robiť ďalšie opatrenia na vývoj aplikácie.
Pri tejto analýze má Firebase po ukončené registrácie prístup k Vášmu zákazníckemu číslu, informáciám z Google Signale (ak je vo vašom účte Google aktivovaná reklamná funkcia Google, spoločnosť Google môže s Vaším súhlasom spracovať určité informácie; ďalšie informácie nájdete tu,) alebo k informáciám o zariadení. Ďalšie informácie o ochrane osobných údajov v súvislosti s Firebase nájdete na webových stránkach Google Firebase.
Svoj súhlas s používaním služby Google Firebase môžete kedykoľvek odvolať v položke ponuky „Právne informácie/Tracking“ tejto aplikácie s účinkom do budúcnosti.
Na základe Vášho súhlasu používa naša aplikácia tiež analytickú službu adjust, produkt spoločnosti adjust GmbH. Po inštalácii aplikácie nástroj adjust uchováva údaje o inštalácii a ďalších udalostiach (napr. používanie aplikácie). Toto nám umožňuje pochopiť, ako používate našu aplikáciu. Tiež nám to umožňuje analyzovať a zlepšovať naše mobilné reklamné kampane. Na túto analýzu adjust používa
IDFA (“Identifier for Advertising”, t. j. reklamné identifikačné číslo na zariadeniach s operačným systémom iOS), alebo reklamné ID číslo operačného systému Android,
IP/MAC adresu,
tzv. HTTP header,
odtlačok prsta vo Vašom zariadení (okrem toho aj: čas prístupu, krajina, jazyk, lokálne nastavenia, operačný systém a verzia, ako aj verzia aplikácie),
informácie o zariadení používateľa a webových aktivitách,
App a event token.
Adjust postúpi tieto údaje našim poskytovateľom služieb Google LLC („Google“) a Facebook, Inc („Facebook“). Ak spoločnosť Google a/alebo Facebook môžu tieto informácie použiť na Vašu identifikáciu, poskytnú službe adjust informácie o reklamnej kampani, ktorá reklamná kampaň Vás priviedla do obchodu App Store a aké kroky ste tam uskutočnili (najmä napríklad či ste si aplikáciu stiahli, nestiahli, alebo prerušili jej sťahovanie a podobné informácie). Adjust použije tieto informácie na vytvorenie anonymných štatistík, aby sme mohli sledovať úspech jednotlivých reklamných kampaní.
IDFA a reklamné ID Android môžete kedykoľvek resetovať alebo deaktivovať vo svojom operačnom systéme.
Ak už nechcete, aby služba adjust uskutočňovala tracking Vášho správania, môžete kedykoľvek s účinkom do budúcnosti odvolať svoj súhlas v menu v časti „Právne upozornenia / Tracking“.
Push notifikácie prostredníctvom Accengage
Ak ste povolili príslušnú funkciu v našej aplikácii alebo v operačnom systéme Vášho mobilného zariadenia, budeme Vám zasielať tzv. Push notifikácie (správy vo Vašom mobilnom zariadení, ktoré sa zobrazujú na uzamknutej obrazovke, na domovskej obrazovke a keď iné aplikácie bežia, bez otváranie našej aplikácie). Kliknutím na Push notifikáciu sa otvorí naša aplikácia, ak ešte nie je otvorená, a zobrazí sa tam správa. Zobrazovanie Push notifikácií je založené na našom oprávnenom záujme na priamej reklame (článok 6 ods. 1 písm. f) GDPR). Na vytváranie a zobrazovanie týchto Push notifikácií používame nástroj Accengage od spoločnosti Accengage SAS. Tento nástroj vytvára – pod podmienkou udelenia Vášho súhlasu podľa článku 6 ods. 1 a) GDPR - pseudonymizované používateľské profily založené na nasledujúcich údajoch a priradí ich k jedinečným identifikačným číslam:
Apple IDFA (“Identifier for Advertising”, t. j. reklamné identifikačné číslo na zariadeniach s operačným systémom iOS),
Google GAID (Google Advertising ID; identifikačné číslo v operačnom systéme Android na reklamné účely),
Token Push notifikácií,
tzv. Mobile session ID,
Užívateľské správanie v rámci aplikácie (ktoré oblasti aplikácie navštevujete a ktoré odkazy tam používate).
Tieto informácie analyzuje spoločnosť Accengage pomocou algoritmu na poskytnutie cielených odporúčaní produktov, ktoré by Vás mohli zaujímať, prostredníctvom Push notifikácií. Tieto údaje sa za žiadnych okolností nebudú používať na Vašu osobnú identifikáciu. V predvolenom nastavení sa s Vašimi osobnými údajmi nevytvárajú žiadne používateľské profily.
Apple IDFA a Google GAID môžete kedykoľvek resetovať alebo deaktivovať vo svojom operačnom systéme.
Ak už od nás nechcete dostávať Push notifikácie môžete ich zakázať:
úplne v systémových nastaveniach pre Push notifikácie vo Vašom mobilnom zariadení alebo
V menu v položke „Push notifikácie“ v našej aplikácii pre Android.
Ak nechcete, aby spoločnosť Accengage vytvárala profily pre Push notifikácie, môžete kedykoľvek s účinkom do budúcnosti odvolať svoj súhlas v menu v časti „Právne upozornenia / Tracking“.
Personalizované profily používania
Na základe Vášho súhlasu spájame pseudonymizované profily používania vytvorené ako súčasť tejto aplikácie s Vašimi osobnými údajmi z Vášho zákazníckeho účtu Lidl a vyhodnocujeme Vaše užívateľské správanie na webových stránkach, mobilných aplikáciách a tzv. Newsletteroch od nás a od našich partnerských spoločností na reklamné účely.
Po registrácii alebo prihlásení do Vášho zákazníckeho účtu pomocou našej aplikácie sa profily používania z našej aplikácie spracúvajú personalizovaným spôsobom, priraďujú sa k údajom uloženým vo Vašom zákazníckom účte Lidl a sú spájané s ostatnými údajmi o používaní uvedenými vyššie.
Takto vytvoreným personalizovaným profilom používania môžeme lepšie prispôsobiť možný reklamný prístup k Vašim osobným záujmom a ďalej pre Vás vylepšiť naše webové služby, najmä vo forme tzv. Newsletterov, reklamy na webovej stránke a tlačenej reklamy.
Právnym základom pre toto spracovanie údajov je Váš súhlas podľa článku 6 ods. 1 písm. a) GDPR.
Súhlas s vytvorením personalizovaných profilov používania môžete kedykoľvek s účinkom do budúcnosti odvolať v menu v časti „Právne upozornenia / Tracking“.
Informácie o Vašom používaní aplikácie vygenerované službou Google Analytics sa zvyčajne prenášajú na server spoločnosti Google LLC, 1600 Amphitheatre Parkway, Mountain View, CA 94043 v USA, a tam sa ukladajú. Vaša IP adresa nebude za žiadnych okolností spájaná s inými údajmi od spoločnosti Google. Informácie o Vašom používaní aplikácie vygenerované službou adjust sa prenášajú a ukladajú na serveroch spoločnosti Adjust GmbH, Saarbrücker Str. 38a, 10405 Berlín. Informácie o Vašom používaní aplikácie vygenerované spoločnosťou Accengage sa prenášajú a ukladajú na serveroch spoločnosti Accengage SAS, 31. Rue du 4 Septembre F-75002 Paríž, Francúzsko. Tieto informácie môžu byť poskytnuté tretím stranám, ak to vyžadujú právne právne predpisy, alebo ak tretie strany spracúvajú tieto údaje v našom mene a na základe našich pokynov.
Potom, čo dôjde k anonymizácii Vašich osobných údajov, už nie je možné ďalej dôjsť k záveru o Vašej totožnosti. Štatisticky spracované údaje sa po 26 mesiacoch vymažú v nástroji Google Analytics, v softvére spoločnosti adjust a v softvére spoločnosti Accengage. V prehľadoch vytvorených na základe údajov nástroja Google Analytics už nebude existovať žiadny osobný odkaz na konkrétne osoby.
V rámci tejto aplikácie sa s podmienkou vášho súhlasu používajú nástroje A/B Testing, Analytics, Cloud Messaging, Crashlytics, Dynamic Links, In-App Messaging, Performance, Predictions a Remote Config, analytické služby spoločnosti Google LLC („Firebase“), ktoré okrem iného slúžia na analýzu používania aplikácií. Po inštalácii aplikácie Firebase zaznamená, kedy a ako dlho sa aplikácia používa, aké stránky aplikácie sa otvárajú, na ktoré funkcie sa kliká a na aký obsah sa zobrazuje. To nám umožňuje pochopiť, ako komunikujete s našou aplikáciou. Ďalej môžeme na základe vášho správania ako používateľa aplikáciu neustále vylepšovať a poskytovať vám relevantnejšie ponuky/služby. Okrem toho môžeme súčasne vykonať niekoľko testov aplikácií a ďalší vývoj aplikácií založený na údajoch.
Pri tejto analýze má Firebase od času dokončenia registrácie prístup k vášmu zákazníckemu číslu, informáciám zo signálov Google (ak je vo vašom účte Google aktivovaná reklamná funkcia Google; ďalšie informácie nájdete tu), spoločnosť Google môže s vaším súhlasom spracovať určité informácie) alebo k informáciám o zariadení. Ďalšie informácie o ochrane údajov v súvislosti s Firebase nájdete na webových stránkach Google Firebase.
Svoj súhlas s používaním služby Google Firebase môžete kedykoľvek odvolať v položke ponuky „Právne informácie/sledovanie“ tejto aplikácie s účinkom do budúcnosti.
Re-targeting/ Online reklama orientovaná na záujmy užívateľa
Na základe Vášho súhlasu používame tzv. Re-targetingové technológie od rôznych poskytovateľov týchto služieb. To nám umožňuje, aby sme naše online služby urobili pre Vás viac zaujímavými.
Naša aplikácia spracúva nasledujúce reklamné identifikátory:
V prípade tzv. „Re-targetingu“ sa informácie o Vašom používaní internetu (napr. zobrazené články) zhromažďujú na marketingové účely, ukladajú sa vo forme reklamného ID a analyzujú sa pomocou algoritmu. Cielené odporúčania produktov sa následne môžu zobraziť ako personalizované reklamné bannery našich produktov na webových stránkach a mobilných aplikáciách našich partnerov.
Tieto údaje sa v žiadnom prípade nemôžu použiť na osobnú identifikáciu používateľa našej mobilnej aplikácie. Žiadne osobné údaje sa priamo nespracúvajú a žiadne osobné profily sa nespájajú s osobnými údajmi.
Toto spracovanie údajov sa vykonáva na základe článku 6 ods. 1 písm. a) GDPR. Pomocou tzv. targetingových nástrojov, ktoré používame, sa chceme ubezpečiť, že sa na Vašich zariadeniach zobrazuje iba reklama zodpovedajúca Vašim skutočným alebo predpokladaným záujmom.
Upozorňujeme, že niektoré mobilné aplikácie tretích strán používajú technickú funkciu s názvom „webview“, ktorá vývojárom umožňuje zobraziť webové aplikácie alebo webové stránky priamo v ich aplikácii - bez opustenia aplikácie a otvorenia prehliadača. Webview môže byť nezávislé od nastavení Vášho prehliadača aj aplikácie. Z tohto dôvodu Vám odporúčame zakázať aj re-targetingové služby v tomto špecifickom prostredí, ak nechcete dostávať reklamy personalizované prostredníctvom targetingových a re-targetingových nástrojov.
Na základe Vášho súhlasu tiež za účelom personalizácie reklám používame službu Criteo. Zodpovednú osobu za ochranu osobných údajov v rámci tejto služby môžete kontaktovať na adrese Criteo DPO - 32 Rue Blanche - 75009 Paríž - Francúzsko, email: dpo@criteo.com. Zásady ochrany osobných údajov sú dostupné na: https://www.criteo.com/privacy/)
Informácie spracované na účely re-targetingu sa uchovávajú 13 mesiacov a potom sa automaticky vymažú alebo anonymizujú.
Súhlas s vytváraním personalizovaných profilov používania môžete kedykoľvek s účinkom do budúcnosti odvolať v menu v časti „Právne upozornenia / Tracking[BD8] “.
Ďalšie funkcie[BD9]
Webové stránky, ku ktorým máte prístup prostredníctvom prehliadača v aplikácii
Ak používate našu aplikáciu na vykonávanie iných funkcií, alebo na výber špeciálnych ponúk, môžete vstúpiť do prehliadača v aplikácii (iOS: Safari / Android: Chrome) na príslušných podstránkach našej webovej stránky www.lidl.sk[BD10] alebo tam umiestnených partnerských webových stránkach. Ponuka našej aplikácie a náš online obsah, ktorý je možné vyvolať prostredníctvom prehliadača v aplikácii, môžu tiež obsahovať odkazy na iné webové stránky.
Ak na webové stránky vstupujete prostredníctvom prehliadača v aplikácii (napr. prostredníctvom odkazov), Vaše osobné údaje nebudú na týchto webových stránkach spracované na základe tohto Vyhlásenia o ochrane údajov. Toto vyhlásenie o ochrane údajov sa vzťahujú iba na našu aplikáciu. Žiadame Vás, aby ste sa oboznámili s informáciami o ochrane osobných údajov na prepojených webových stránkach. Nezodpovedáme za obsah tretích strán, ktorý je poskytovaný na použitie prostredníctvom odkazov a je špeciálne označený a neprijímame jeho obsah za svoj vlastný. Poskytovateľ uvedenej webovej stránky nesie výlučnú zodpovednosť za nezákonný, nesprávny alebo neúplný obsah, ako aj za škody spôsobené poskytnutím alebo neposkytnutím informácií.
S výnimkou spracovania pomocou nástroja Google Analytics uvedeného v bode 5 nebudeme Vaše údaje odovzdávať príjemcom so sídlom mimo Európskej únie alebo Európskeho hospodárskeho priestoru. Spomenuté spracovanie spôsobuje prenos údajov na servery spoločnosti Google LLC a Facebook, Inc. v USA. Pokiaľ ide o USA, Európska komisia 12. júla 2016 rozhodla, že za dodržania podmienok a ustanovení tzv. „EÚ-U.S. Privacy shield“ v USA existuje primeraná úroveň ochrany osobných údajov (tzv. „Rozhodnutie o primeranosti“ podľa článku 45 GDPR). Používame služby spoločnosti Google LLC, 1600 Amphitheatre Parkway, Mountain View, CA 94043, USA, ktorá je certifikovaná v súlade s EÚ-U.S. Privacy shield.
9.2 Právo na informáciu podľa článku 15 GDPR a § 21 ods. 1 zákona č. 18/2018 Z.z. o ochrane osobných údajov
9.3 Právo na opravu podľa článku 16 GDPR a § 22 zákona č. 18/2018 Z.z. o ochrane osobných údajov
9.4 Právo na výmaz podľa článku 17 GDPR a § 23 zákona č. 18/2018 Z.z. o ochrane osobných údajov
9.6 Právo na prenosnosť údajov podľa článku 20 GDPR a § 26 zákona 18/2018 Z.z. o ochrane osobných údajov
10.1 Kontaktná osoba pre otázky alebo uplatnenie Vašich práv na ochranu osobných údajov
Ak máte akékoľvek otázky týkajúce sa webových stránok alebo online obchodu Lidl alebo uplatnenia svojich práv pri spracovaní osobných údajov (práva na ochranu údajov), môžete sa obrátiť na náš zákaznícky servis:
https://www.lidl.sk/sk/o-nas/informacie/kontaktne-udaje
10.2 Kontaktná osoba pre otázky týkajúce sa ochrany údajov
Ak máte ďalšie otázky týkajúce sa spracovania Vašich osobných údajov, môžete sa obrátiť na zodpovednú osobu za ochranu osobných údajov v spoločnosti Lidl (pozri bod 11).
10.3 Právo podať sťažnosť dozornému orgánu na ochranu osobných údajov
Máte tiež právo kedykoľvek podať sťažnosť príslušnému dozornému orgánu na ochranu osobných údajov.
Názov a kontaktné údaje prevádzkovateľa, ako aj kontaktné údaje zodpovednej osoby za ochranu osobných údajov
Toto Vyhlásenie o ochrane osobných údajov platí pre spracovanie osobných údajov spoločnosťou Lidl Slovenská republika, v.o.s., Ružinovská 1E, 821 02 Bratislava („Prevádzkovateľ“) a pre aplikáciu Lidl App.